วันนี้แฟนได้ทำออรัลเซกให้และได้ปล่อยออกมาข้างนอกพร้อมกับน้ำลาย โดยผมเอามือลองไว้ หลังจากนั้นประมาณ 1 นาที ผมได้ช่วยแฟนสำเร็จความใคร่ด้วยการนิ้วล้วงเข้าไปในช่องคลอดช่วย แต่เมื่อวานแฟนเพิ่งหมดประจำเดือนไป และมีการกินยาคุมเป็นประจำ แต่ลืมกิน2 วันคือ แถวแรก วันที่5 และ แถวสุดท้ายก่อนหมดเม็ดที่ 3 ช่วงที่แฟนเป็นประจำเดือน แต่วันนี้กินเม็ดสุดท้ายหมดแผงพอดีแต่ระหว่างลืมไม่ได้มีการกินยาทดแทนวันเก่า อย่างนี้มีโอกาสตั้งครรภ์ไหมครับ ขอบล่วงหน้าครับ
สวัสดีค่ะ การใช้นิ้วที่เปื้อนน้ำอสุจิสอดใส่เข้าไปในช่องคลอด โอกาสที่จะตั้งครรภ์อาจมีได้ แต่ก็ถือว่าน้อยมาก เพราะปริมาณอสุจิที่มีไม่มาก อย่างไรก็ตาม หากกำลังทานยาคุมกำเนิดอยู่ ยาคุมกำเนิดก็จะช่วยป้องกันการตั้งครรภ์ได้มากกว่า 99%ส่วนการลืมทานยาคุมไป 1 วัน โดยที่ไม่ได้ทานไป 2 เม็ดในวันถัดไปที่นึกได้ ประสิทธิภาพก็อาจลดลงไป แต่ก็ถือว่าไม่มากนัก ส่วนการลืมทานยาในช่วงเม็ดที่ 24 (ก่อนหมดเม็ดที่ 3 ดังกล่าว) ซึ่งโดยปกติเป็นเม็ดยาที่ไม่มีฮอร์โมน หรือเม็ดแป้ง ก็จะไม่ได้มีผลอะไรค่ะ ดังนั้น โอกาสในการตั้งครรภ์ในกรณีของ ก็ถือว่าแทบไม่มีค่ะหลังจากนี้ หากมีการลืมทานยาคุมไป 1 วัน เมื่อนึกออกในวันถัดไป ก็ให้รีบทานเม็ดที่ลืมทันทีที่นึกได้ไป 1 เม็ด แล้วทานเม็ดที่ต้องทานในวันนั้นตามเวลาเดิมปกติ 1 เม็ด ก็จะเท่ากับทานไป 2 เม็ดใน 1 วัน หากทำเช่นนี้ ประสิทธิภาพก็ถือว่าแทบไม่ลดลงค่ะ